Projektas

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS 2018 M. LIEPOS 25 D. NUTARIMO NR. 734 „DĖL LIETUVOS RESPUBLIKOS AUTORIŲ TEISIŲ IR GRETUTINIŲ TEISIŲ ĮSTATYMO ĮGYVENDINIMO“ PAKEITIMO

2022 m. d. Nr.

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2018 m. liepos 25 d. nutarimą Nr. 734 „Dėl Lietuvos Respublikos autorių teisių ir gretutinių teisių įstatymo įgyvendinimo“ Nr. 734 ir jį išdėstyti nauja redakcija (Kompensacinio atlyginimo už knygų ir vaizduojamojo meno leidinių (dailės ir fotografijų albumų) panaudą bibliotekose mokėjimo tvarkos aprašas, Kompensacinio atlyginimo už kūrinių ir gretutinių teisių objektų atgaminimą asmeniniais tikslais analoginėje ar skaitmeninėje laikmenoje surinkimo, paskirstymo, mokėjimo ir grąžinimo tvarkos aprašas ir Kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašas nauja redakcija nedėstomi):

„LIETUVOS RESPUBLIKOS VYRIAUSYBĖ

NUTARIMAS

DĖL AUTORIŲ TEISIŲ IR GRETUTINIŲ TEISIŲ ĮSTATYMO ĮGYVENDINIMO

Vadovaudamasi Lietuvos Respublikos autorių teisių ir gretutinių teisių įstatymo 16 straipsnio 3 dalimi, 20 straipsnio 6 ir 8 dalimis, 201 straipsnio 5 ir 7 dalimis, 25 straipsnio 5 ir 6 dalimis, 592 straipsnio 3 dalimi, 651 straipsnio 3 dalimi, 7219 straipsnio 2 dalimi, 7228 straipsnio 1 dalimi, 7230 straipsnio 4 ir 6 dalimis, 78 straipsnio 11 dalimi, 92 straipsnio 1 dalimi, 93 straipsnio 2 dalimi, 96 straipsnio 1 ir 2 dalimis, 99 straipsnio 2 dalimi ir 100 straipsnio 3 dalimi, Lietuvos Respublikos Vyriausybė nutaria:

1. Patvirtinti pridedamus:

1.1. Kompensacinio atlyginimo už knygų ir vaizduojamojo meno leidinių (dailės ir fotografijų albumų) panaudą bibliotekose mokėjimo tvarkos aprašą;

1.2. Kompensacinio atlyginimo už kūrinių ir gretutinių teisių objektų atgaminimą asmeniniais tikslais analoginėje ar skaitmeninėje laikmenoje surinkimo, paskirstymo, mokėjimo ir grąžinimo tvarkos aprašą;

1.3. Kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašą.

2. Įgalioti Lietuvos Respublikos kultūros ministrą patvirtinti:

2.1.	Kolektyvinio administravimo asociacijas, atsakingas už kūrinių, audiovizualinių kūrinių ar fonogramose įrašytų kūrinių atgaminimo asmeniniais tikslais, taip pat kūrinių, atgaminimo asmeniniais tikslais reprografijos būdu administravimą;

2.2. Kolektyvinio administravimo asociacijas, pripažintas pakankamai atstovaujančiomis ir teikiančias išplėstines licencijas kultūros paveldo įstaigoms bei kitiems subjektams;

2.3. Tvarką, numatančią keitimąsi kūrinių ar kitų objektų prieinamos formos kopijomis aklų, regos sutrikimų ar kitą spausdinto teksto skaitymo negalią turinčių asmenų labui pagal Europos Parlamento ir Tarybos Reglamentą (ES) 2017/1563;

2.4. Lietuvos Respublikoje įsisteigusių įgaliotųjų subjektų sąrašus;

2.5. Atlikėjams skirto papildomo atlyginimo surinkimo, paskirstymo ir mokėjimo tvarką;

2.6. Kolektyvinio autorių teisių ir gretutinių teisių administravimo organizacijų skaidrumo ataskaitai būtinos informacijos sąrašą;

2.7. Lietuvos autorių teisių ir gretutinių teisių komisijos nuostatus ir sudėtį;

2.8. Tarpininkavimo derybose tvarką;

2.9. Ikiteisminio ginčų sprendimo tvarką;

2.10. Privalomų nurodymų taikymo interneto prieigos paslaugų teikėjams tvarką;

2.11. Atsiskaitymų, mokėjimų ar kitų finansinių operacijų už neteisėtai viešai paskelbtą autorių teisių saugomą turinį viešo naudojimo kompiuterių tinklais (internete) per Lietuvos Respublikoje veikiančias mokėjimo, kredito ar kitas finansų įstaigas ribojimo tvarką;

2.12. Nenustatytų teisių turėtojų kūrinių autorių teisių ir gretutinių teisių turėtojų paieškos šaltinių pavyzdinį sąrašą ir registruojamų duomenų sąrašą;

2.13. Kūrinių bei kitų objektų, kuriais nebeprekiaujama, pavyzdinį sąrašą, jų patikros rekomendacijas, viešinamų duomenų sąrašą bei registravimo ir viešinimo tvarką;

2.14. Kompensacijos už buvusių nenustatytų teisių turėtojų kūrinių naudojimą ir buvusių kūrinių bei kitų objektų, kuriais nebeprekiaujama, naudojimą ekspertų komisijos sudėtį ir šios komisijos nuostatus;

2.15. Kompensacijos už buvusių nenustatytų teisių turėtojų kūrinių naudojimą ir buvusių kūrinių bei kitų objektų, kuriais nebeprekiaujama, naudojimą mokėjimo sąlygas ir tvarką.

3. Pavesti Lietuvos Respublikos kultūros ministerijai atlikti valstybinę kolektyvinio administravimo organizacijų veiklos priežiūrą.“

2. Šis nutarimas įsigalioja 2022 m. balandžio 31 d.

Ministras Pirmininkas

Kultūros ministras